Document ID: 31996D0233

KOMISSION PÄÄTÖS,
tehty 14 päivänä maaliskuuta 1996,
Tanskan hyväksytyistä kalanviljelylaitoksista tehtävästä luettelosta (ETA:n kannalta merkityksellinen teksti) (96/233/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskeivista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1), sellaisena kuin se on viimeksi muutettuna direktiivillä 95/22/EY (2), ja erityisesti sen 6 artiklan,
sekä katsoo, että
jäsenvaltioiden hyväksymättömillä vyöhykkeillä sijaitsevat kalanviljelylaitokset voivat saada tarttuvan vertamuodostavan kudoksen kuolion (IHN) ja virusperäisen verenvuotoseptikemian (VHS) osalta mainituista taudeista vapaaksi hyväksytyn kalanviljelylaitoksen aseman,
Tanska sai jo komission päätöksellä 94/864/EY (3) ja 95/336/EY (4) tiettyjen kalanviljelylaitosten osalta tarttuvan vertamuodostavan kudoksen kuoliosta (IHN) ja virusperäisestä verenvuotoseptikemiasta (VHS) vapaan hyväksytyn kalanviljelylaitoksen aseman,
Tanska toimitti 18 päivänä lokakuuta 1995 päivätyssä kirjeessään komissiolle perustelut, jotta yksi hyväksymättömällä vyöhykkeellä sijaitseva kalanviljelylaitos saisi hyväksytyn kalanviljelylaitoksen aseman virusperäisen verenvuotoseptikemian (VHS) osalta, sekä kansalliset säännökset, joilla taataan, että hyväksytyn aseman ylläpitämistä koskevia sääntöjä noudatetaan,
komissio ja jäsenvaltiot tutkivat Tanskan toimittamat perustelut tämän viljelylaitoksen osalta,
näiden tutkimusten perusteella viljelylaitos täyttää kaikki direktiivin 91/67/ETY 6 artiklassa säädetyt vaatimukset,
sen vuoksi tämä viljelylaitos voi saada hyväksytyn viljelylaitoksen aseman hyväksymättömällä vyöhykkeellä,
on aiheellista vahvistaa aiemmin Tanskan kalanviljelylaitosten hyväksymistä koskevat päätökset, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Liitteessä mainitut kalanviljelylaitokset saavat hyväksytyn kalanviljelylaitoksen aseman virusperäisen verenvuotoseptikemian (VHS) ja tarttuvan vertamuodostavan kudoksen kuolion (IHN) osalta vyöhykkeellä, jota ei ole hyväksytty VHS:n osalta.
2 artikla
Kumotaan päätös 95/336/EY.
3 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä maaliskuuta 1996.

Labels: 0
18
6